SET ปิดลบ 3 จุด หลังไร้ปัจจัยใหม่หนุน ฟาก นลท.จับตาผลประชุมเฟดสัปดาห์หน้า
SET ปิดลบ 3 จุด หลังไร้ปัจจัยใหม่หนุน ฟาก นลท.จับตาผลประชุมเฟดสัปดาห์หน้า โดยดัชนีปิดตลาดวันนี้ ที่ระดับ 1,724.87 จุด ลบ 2.71 จุด หรือ 0.16% มูลค่าการซื้อขาย 6.2 หมื่นล้านบาท
23 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,724.87 จุด ลบ 2.71 จุด หรือ 0.16% มูลค่าการซื้อขาย 6.2 หมื่นล้านบาท
10 หุ้นกดดัชนีวันนี้

ด้านนายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยวันนี้ดัชนีฯแกว่งไซด์เวย์ในกรอบแคบ และมูลค่าการซื้อ-ขายไม่มาก คล้ายคลึงกับตลาดหุ้นในภูมิภาคเอเชียที่เคลื่อนไหวทั้งในแดนบวก-ลบ
ทั้งนี้ ช่วงนี้นักลงทุนต่างชะลอการลงทุนเพื่อรอดูปัจจัยใหญ่ที่กำลังจะเกิดขึ้นในช่วงปลายเดือนนี้ โดยเฉพาะการประชุมธนาคารกลางสหรัฐ (เฟด) ซึ่งจะมีการพิจารณาการปรับลดอัตราดอกเบี้ยสหรัฐฯ รวมถึงปัจจัยในประเทศที่ยังต้องรอดูการแถลงนโยบายของรัฐบาลในวันที่ 25-26 ก.ค.นี้
แนวโน้มการลงทุนในวันพรุ่งนี้ (24 ก.ค.) คาดดัชนีฯคงจะยังแกว่งไซด์เวย์ ซึ่งคาดว่าจะแกว่งแบบนี้ไปทั้งสัปดาห์ เพราะนักลงทุนยังรอติดตามปัจจัยที่เป็นประเด็นใหญ่ ๆ ที่สำคัญต่อการตัดสินใจลงทุน ซึ่งในสัปดาห์นี้นอกจากจะมีการแถลงนโยบายของรัฐบาลชุดใหม่แล้ว ยังจะต้องติดตามการประชุมธนาคารกลางยุโรป (ECB)
พร้อมให้แนวต้าน 1,740 จุด ส่วนแนวรับ 1,715 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
JAS มูลค่าการซื้อขาย  4,299.12 ล้านบาท ปิดที่ 6.30 บาท ลดลง 1.30 บาท
TRUE มูลค่าการซื้อขาย  2,622.79 ล้านบาท ปิดที่ 6.40 บาท ลดลง 0.20 บาท
BBL มูลค่าการซื้อขาย  2,481.40 ล้านบาท ปิดที่ 185.50 บาท ลดลง 4.50 บาท
KBANK มูลค่าการซื้อขาย 2,198.12 ล้านบาท ปิดที่ 177.00 บาท ลดลง 2.00 บาท
PTG มูลค่าการซื้อขาย 1,988.36 ล้านบาท ปิดที่ 22.80 บาท เพิ่มขึ้น 1.20 บาท
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่